CELEX: 32019D0573
Language: el
Date: 2019-04-08 00:00:00
Title: Απόφαση (ΕΕ) 2019/573 του Συμβουλίου, της 8ης Απριλίου 2019, για τη σύναψη, εξ ονόματος της Ευρωπαϊκής Ένωσης και των κρατών μελών της, του τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

11.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 100/3
               
            
         ΑΠΟΦΑΣΗ (ΕΕ) 2019/573 ΤΟΥ ΣΥΜΒΟΥΛΙΟΥ
         της 8ης Απριλίου 2019
         για τη σύναψη, εξ ονόματος της Ευρωπαϊκής Ένωσης και των κρατών μελών της, του τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2, τα άρθρα 207 και 211, σε συνδυασμό με το άρθρο 218 παράγραφος 6 στοιχείο α) δεύτερο εδάφιο,
         Έχοντας υπόψη την πράξη προσχώρησης της Δημοκρατίας της Κροατίας, και ιδίως το άρθρο 6 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Έχοντας υπόψη την έγκριση του Ευρωπαϊκού Κοινοβουλίου (1),
         Εκτιμώντας τα ακόλουθα:
         
                     (1)
                  
                  
                     Η συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου (2) (η «Συνολική Συμφωνία»), υπεγράφη στις 8 Δεκεμβρίου 1997 και τέθηκε σε ισχύ την 1η Οκτωβρίου 2000.
                  
               
                     (2)
                  
                  
                     Σύμφωνα με το άρθρο 6 παράγραφος 2 της πράξης προσχώρησης της Δημοκρατίας της Κροατίας, η προσχώρηση της Κροατίας στη Συνολική Συμφωνία πρέπει να εγκριθεί με πρωτόκολλο στη Συνολική Συμφωνία που συνάπτεται από το Συμβούλιο, το οποίο αποφασίζει ομόφωνα εξ ονόματος των κρατών μελών, και από τις Ηνωμένες Πολιτείες του Μεξικού.
                  
               
                     (3)
                  
                  
                     Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις με τις Ηνωμένες Πολιτείες του Μεξικού με σκοπό τη σύναψη του τρίτου Πρόσθετου Πρωτοκόλλου στη Συνολική Συμφωνία, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση («το Πρωτόκολλο»). Οι διαπραγματεύσεις ολοκληρώθηκαν με επιτυχία και το Πρωτόκολλο υπογράφηκε σύμφωνα με την απόφαση (ΕΕ) 2018/2024 του Συμβουλίου (3) στις 27 Νοεμβρίου 2018.
                  
               
                     (4)
                  
                  
                     Το Πρωτόκολλο θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το τρίτο Πρόσθετο Πρωτόκολλο στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση εγκρίνεται εξ ονόματος της Ένωσης και των κρατών μελών της (4).
         
         
            Άρθρο 2
            Ο πρόεδρος του Συμβουλίου προβαίνει, εξ ονόματος της Ένωσης και των κρατών μελών της, στην κοινοποίηση, η οποία προβλέπεται στο άρθρο 5 παράγραφος 2 του Πρωτοκόλλου (5).
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 8 Απριλίου 2019.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Έγκριση της 12ης Φεβρουαρίου 2019 (δεν έχει ακόμη δημοσιευθεί στην Επίσημη Εφημερίδα).
         
            (2)  ΕΕ L 276 της 28.10.2000, σ. 45.
         
            (3)  Απόφαση (ΕΕ) 2018/2024 του Συμβουλίου, της 22ας Μαΐου 2018, για την υπογραφή εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή του τρίτου Πρόσθετου Πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 325 της 20.12.2018, σ. 1).
         
            (4)  Το κείμενο του πρωτοκόλλου δημοσιεύθηκε στην ΕΕ L 325 της 20.12.2018, σ. 3, μαζί με την απόφαση για την υπογραφή του.
         
            (5)  Η ημερομηνία έναρξης ισχύος του Πρωτοκόλλου θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.